Andre Swiegers (Aandete & Vertoning)
27 May Die Blou Hond	5 Darlington Road, Lynnwood Manor - 0083 - Pretoria - South Africa	Die Blou Hond	Kaartjie pryse: R290 / R190
Sanger-liedjieskrywer, André Swiegers, is 'n gevestigde naam in die plaaslike musiekbedryf. Dink aan 'songs' soos Blou, Eva, Hoe draai die wind dan nou, Turn on the light, Twee feilbare mense, Doncella, Bessie, Jammer om te hoor, Tomorrow, Hoor hoe val die reën, Die tyd sal leer, Wicked kinda woman - die lys gaan aan. Theuns Jordaan, Laurika Rauch en 'n rits ander kunstenaars het al van sy werke opgeneem. André het ook reeds jare gelede sy merk op die internasionale front gemaak - as mede-skrywer van die Coleske-treffer "Take me where the sun is shining" - wat die nommer een posisie op verskeie trefferparades in Europa behaal het - wat later deur SAMRO (Suid-Afrikaanse Musiekregte Organisasie) aangewys is as een van die 12 grootste SA treffers van 40 jaar.
Swiegers as kunstenaar is reeds met talle toekennings bekroon – van beste volwasse-kontemporêre album tot beste vervaardiger van 'n Afrikaanse album. Sy 'songs' verskyn op meer as 'n miljoen CD's wêreldwyd. Hy het verskeie kombinasie optredes gedoen – soos dié saam met Anton Goosen, Piet Botha en Richard van der Westhuizen (VIER) – ook onderskeidelik met Piet Botha, Lucas Maree en Richard van der Westhuizen. Andre is 'n veelsydige kunstenaar wat nie teleurstel wanneer dit by oorspronklike musiek en temas kom nie, ongeag of dit in Afrikaans of Engels gebeur. 'n Kunstenaar in hart en siel. Sy gemaklike aanbieding tydens sy vertonings sorg dat dat daar altyd goeie "vibrasies" tussen hom en die gehoor is. As jy van folk musiek hou (in die lyn van Bob Dylan en Cat Stevens) - en jy nog nooit 'n André Swiegers vertoning bygewoon het nie – maak 'n plan!	Facebook Page